CELEX: 22013D0213
Language: et
Date: 2013-12-13 00:00:00
Title: EMP ühiskomitee otsus nr 213/2013, 13. detsember 2013 , millega muudetakse EMP lepingu I lisa ( „Veterinaar- ja fütosanitaarküsimused” )

22.5.2014   
            
            
               ET
            
            
               Euroopa Liidu Teataja
            
            
               L 154/1
            
         EMP ÜHISKOMITEE OTSUS
   nr 213/2013,
   13. detsember 2013,
   millega muudetakse EMP lepingu I lisa („Veterinaar- ja fütosanitaarküsimused”)
   EMP ÜHISKOMITEE,
   võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,
   ning arvestades järgmist:
   
               (1)
            
            
               EMP lepingusse tuleb inkorporeerida komisjoni 6. mai 2013. aasta määrus (EL) nr 415/2013, milles sätestatakse marutaudi, veiste tuberkuloosi ja mesilastervise ELi referentlaborite täiendavad vastutusalad ja ülesanded ning millega muudetakse määrust (EÜ) nr 737/2008 ja tunnistatakse kehtetuks määrus (EL) nr 87/2011 (1).
            
         
               (2)
            
            
               Määrusega (EL) nr 415/2013 tunnistatakse kehtetuks komisjoni määrus (EL) nr 87/2011, (2) mis on inkorporeeritud EMP lepingusse ja mis tuleb sellest tulenevalt EMP lepingust välja jätta.
            
         
               (3)
            
            
               Käesolevas otsuses käsitletakse veterinaarküsimustega seotud õigusakte. Veterinaarküsimusi käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu I lisa valdkondlikes kohandustes. Seetõttu ei kohaldata käesolevat otsust Liechtensteini suhtes.
            
         
               (4)
            
            
               Seetõttu tuleks EMP lepingu I lisa vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu I lisa I peatüki osa 3.2 muudetakse järgmiselt.
   
               1)
            
            
               Punkti 41 (komisjoni määrus (EÜ) nr 737/2008) lisatakse järgmine taane:
               
                           „—
                        
                        
                           
                              32013 R 0415: komisjoni määrus (EL) nr 415/2013, 6. mai 2013 (ELT L 125, 7.5.2013, lk 7).”
                        
                     
         
               2)
            
            
               Punkti 46 (komisjoni määrus (EL) nr 175/2010) järele lisatakse järgmine punkt:
               
                           „47)
                        
                        
                           
                              32013 R 0415: komisjoni määrus (EL) nr 415/2013, 6. mai 2013, milles sätestatakse marutaudi, veiste tuberkuloosi ja mesilastervise ELi referentlaborite täiendavad vastutusalad ja ülesanded ning millega muudetakse määrust (EÜ) nr 737/2008 ja tunnistatakse kehtetuks määrus (EL) nr 87/2011 (ELT L 125, 7.5.2013, lk 7).
                           Käesolevat õigusakti kohaldatakse Islandi suhtes sissejuhatava osa lõikes 2 osutatud valdkondades.”
                        
                     
         Artikkel 2
   I lisa I peatüki osa 1.1 punkti 11 (Euroopa Parlamendi ja nõukogu määrus (EÜ) nr 882/2004) seitsmes taane (komisjoni määrus (EL) nr 87/2011) jäetakse välja.
   Artikkel 3
   Määruse (EL) nr 415/2013 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 4
   Käesolev otsus jõustub 14. detsembril 2013. aastal, tingimusel et kõik EMP lepingu artikli 103 lõike 1 kohased teated on edastatud (3).
   Artikkel 5
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 13. detsember 2013
      
         
            EMP Ühiskomitee nimel
         
         
            eesistuja
         
         Thórir IBSEN
      
   
   
      (1)  ELT L 125, 7.5.2013, lk 7.
   
      (2)  ELT L 29, 3.2.2011, lk 1.
   
      (3)  Põhiseadusest tulenevaid nõudeid ei ole nimetatud.